Saya mau tau Menyerang tanaman dan haiwan dari Perang biologi. Jelaskan dalam bahasa melayu

Perang biologi juga mengsasarkan tumbuhan bagi memusnahkan tanaman dan meluruhkan daun tumbuhan pokok. Amerika Syarikat dan Britain mendapati pengawal pertumbuhan tumbuhan (contoh., racun pokok) semasa [[Perang Dunia II, dan memulakan program Perang Herbisid (Herbicidal Warfare) yang akhirnya digunakan di Malaya dan Vietnam dalam melawan pengganas. Sungguhpun herbisid merupakan bahan kimia, ia sering dikelompokkan bersama perang biologi sebagai pengawal bio dalam bentuk yang sama seperti biotoksin. Taktik bumi hangus atau memusnahkan ternakan dan ladang dilaksanakan dalam perang Vietnam dan Perang Eelam di Sri Lanka.

Amerika Syarikat membangunkan keupayaan anti-tanaman semasa Perang Dingin dengan menggunakan penyakit tanaman (bioherbisid, atau mykoherbicide) bagi memusnahkan pertanian musuh. Ia dipercayai bahawa kemusnahan pertanian musuh pada skala strategik mampu menghalang ancaman Sino-Soviet dalam perang umum. Penyakit seperti blas gandum (wheat blast) dan blas padi (rice blast) dijadikan senjata dalam tangki semburan udara dan gugusan bom bagi penyebaran di kawasan pertanian di bahagian belakang musuh untuk memulakan epiphitotik (wabak pada tumbuhan). Apabila Amerika Syarikat meninggalkan program serangan perang biologinya pada 1969 dan 1970, sebahagian besar simpanan biologinya terdiri dari penyakit tumbuhan ini.

Pada 1980-an Kementerian Pertanian Soviet telah berjaya membangunkan variasi penyakit kuku dan mulut dan rinderpest terhadap lembu, demam babi Afrika bagi babi, dan psittakosis bagi membunuh ayam. Agen ini disediakan bagi semburan melalui tangki yang dipasang kepada kapal terbang melitupi beratus batu. Program rahsia ini diberi nama kod "Ecology".

Menyerang haiwan merupakan satu lagi bahagian dalam perang biologi bertujuan menghapuskan sumber haiwan bagi pengangkutan dan makanan. Semasa Perang Dunia I agen Jerman ditangkap cuba menyuntik haiwan pengangkutan dengan antraks, dan mereka dipercayai bertanggung jawab bagi wabak glander pada kuda dan baghal. Pihak British mencemari makanan palet kecil dengan antraks semasa Perang Dunia II sebagai cara berpotensi untuk menyerang lembu Jerman bagi penafian makanan, tetapi tidak pernah menggunakan senjata tersebut. Pada 1950-an Amerika Syarikat menjalankan ujian lapangan bagi kolera babi.

Sungguhpun tidak berkait dengan perperangan antara manusia, manusia secara sengaja telah memperkenalkan penyakit arnab Myxomatosis, yang berasal dari Amerika Selatan, ke Australia dan Eropah, dengan tujuan mengurangkan bilangan arnab - yang menyebabkan kesan yang besar tetapi mempunyai kesan sementara, menyebabkan bilangan arnab liar berkurangan dengan banyaknya berbanding dengan jumlah sebelumnya tetapi arnab yang masih hidup menjadi kebal dan bilangannya kembali meningkat.

Peranan jabatan kesihatan awam dan pemantauan penyakit

Adalah penting untuk mengambil perhatian bahawa organisma senjata biologi moden dan klasik merupakan penyakit haiwan, satu pengecualian hanyalan penyakit cacar. Dengan itu, dalam sebarang penggunaan senjata biologi, kemungkinan besar haiwan akan jatuh sakit serentak atau kemungkinannya lebih awal berbanding manusia. Malah, dalam kejadian kemalangan senjata biologi terbesar yang diketahui—wabak antraks di Sverdlovsk (kini Yekaterinburg) di Soviet Union pada tahun 1979, biri-biri jatuh sakit akibat antraks sejauh 200 kilometer dari titik perlepasan kemudahan tentera di kedudukan paling selatan bandar (dikenali sebagai kompoun 19 dan masih tidak boleh dilawati masa kini, lihat kebocoran antraks Sverdlovsk).

Dengan itu, sistem penyeliaan membabitkan involving pengamal perubatan dan doktor haiwan mungkin dapat mengenalpasti serangan senjata bio pada awal wabak, membenarkan langkah mengawal penyakit pada sebahagian besar orang (dan/atau haiwan) yang terdedah tetapi belum jatuh sakit. Sebagai contoh dalam kes antraks, kemungkinannya dalam 24 - 36 jam selepas serangan, peratusan kecil individual (mereka dengan sistem daya ketahanan diri lemah atau menerima dos besar organisma akibat berada berhampiran dengan titik pembebasan) akan sakit dan menunjukkan simptom (termasuk keputusan sinar-X hampir unik, yang mudah disedari oleh pegawai perubatan awam sekiranya mereka menerima laporan pantas). Dengan menjadikan data ini tersedia kepada pegawai kesihatan tempatan secara langsung, kebanyakan model wabak antraks menunjukkan lebih dari 80% penduduk yang terdedah boleh menerima rawatan antibodi sebelum menunjukkan simptom, dan dengan itu mengelak kadar kematian serdahana penyakit tersebut.